
Text rozhodnutia
Súd: Krajský súd Banská Bystrica Spisová značka: 29Sp/1/2016 Identifikačné číslo súdneho spisu: 6016200026 Dátum vydania rozhodnutia: 06. 09. 2016 Meno a priezvisko sudcu, VSÚ: JUDr. Jozef Zlocha ECLI: ECLI:SK:KSBB:2016:6016200026.2 Uznesenie Krajský súd v Banskej Bystrici v konaní pred samosudcom JUDr. Jozefom Zlochom, v právnej veci navrhovateľa: POHOTOVOSŤ s.r.o., Pribinova 25, 811 09 Bratislava, IČO: 35 807 598, proti odporcovi Okresný súd Veľký Krtíš, katastrálny odbor, Komenského 3, 990 01 Veľký Krtíš, za účasti Y. D., nar. XX. O. XXXX, B. Z. XXX, XXX XX Z., o preskúmanie zákonnosti rozhodnutia odporcu č. V-687/15 zo dňa 12. novembra 2015 takto r o z h o d o l : Súd o p r a v u j e chybu v písaní v dátume narodenia účastníčky konania uvedeného v záhlaví v Rozsudku Krajského súdu v Banskej Bystrici č.k. 29Sp/1/2016-17 zo dňa 21. marca 2016 tak, že správne má byť uvedené: „ za účasti Y. D., nar. XX. O. XXXX, B. Z. XXX, XXX XX Z.“. o d ô v o d n e n i e : Rozsudkom č.k. 29Sp/1/2016-17 zo dňa 21. marca 2016 Krajský súd v Banskej Bystrici, rozhodnutie odporcu č.V-687/15 zo dňa 12. novembra 2015 potvrdzuje, navrhovateľovi náhradu trov konania nepriznal a uložil mu povinnosť zaplatiť na účet Krajského súdu v Banskej Bystrici súdny poplatok vo výške 35,- Eur do troch dní od právoplatnosti uvedeného rozsudku. Podľa § 246c ods. 1 prvá veta Občianskeho súdneho poriadku (ďalej len „O.s.p.“) pre riešenie otázok, ktoré nie sú priamo upravené v tejto časti, sa použijú primerane ustanovenia prvej, tretej a štvrtej časti tohto zákona. Podľa § 164 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. V zmysle prípisu Najvyššieho súdu Slovenskej Republiky zo dňa 24. augusta 2016 a z predloženého spisu, mal Krajský súd v Banskej Bystrici za preukázané, že v záhlaví písomného vyhotovenia rozsudku č.k. 29Sp/1/2016-17 zo dňa 21. marca 2016 chybne uviedol dátum narodenia účastníčky konania Y. D. a to „ XX.XX.XXXX“, pričom správne by malo byť uvedené „ XX.XX.XXXX“. Na základe uvedených skutočností bola preto podľa § 164 O.s.p. vykonaná oprava záhlavia rozsudku tunajšieho súdu č.k. 29Sp/1/2016-17 zo dňa 21. marca 2016 týmto opravným uznesením tak, že v ňom má byť uvedené: „ za účasti Y. D., nar. XX. O. XXXX, B. Z. XXX, XXX XX Z.“. Poučenie: Proti tomuto rozhodnutiu je možné podať odvolanie do 15 dní odo dňa jeho doručenia, písomne, dvojmo, prostredníctvom tunajšieho súdu na Najvyšší súd SR. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávne a čoho sa odvolateľ domáha.

